जनमंथन, जयपुर। मुख्यमंत्री वसुंधरा राजे ने कहा है कि राजस्थान के जिन ग्रामीण इलाकों में मुख्यमंत्री जल स्वावलंबन अभियान (MJSA) चलाया गया है वहां फसलों के उत्पादन में इजाफा हुआ है। सीेएम राजे ने कहा कि मुख्यमंत्री जल स्वावलंबन अभियान ऐसे ही जारी रहा तो 8 से 10 साल में राजस्थान में फिर से घने वन और जमीन में पर्याप्त पानी होगा। मुख्यमंत्री वसुंधरा राजे ने यह बात आज 68 वें राज्य स्तरीय वन महोत्सव समारोह के दौरान कही। यह समारोह जयपुर के कालवाड़ रोड़ स्थित बीड़, गोविन्दपुरा में आयोजित हुआ।